Witas Oy

Yrittäjien aamukahvit
2024-02-23 07:30 - 09:00 (Europe/Helsinki) | Digikeskus, Keskitie 4, Viitasaari, 44500, Suomi
Tervetuloa helmikuun aamukahveille perjantaina 23.2.2024 klo 7.30–9 Digikeskukseen (Keskitie 4). Tällä kerralla aamukahveilla tarjolla tietoa kaupungin ja Wiitaseudun Yrityspalvelun tulevista hankinnoista, mm. Wiilo-logistiikkakeskus (vs. palvelualuejohtaja Oskari Talvitie ja WYP:n tj Juho Tenhunen).
Helmikuun aamukahveilla omasta toiminnastaan kertoo kaksi tuoretta yrittäjää, aamukahvien ja vapaan keskustelun lomassa kuulemme myös Viitasaaren kaupungin, Kehittämisyhtiö Witaksen, Wiitaseudun Yrityspalvelun sekä Viitasaaren Yrittäjien alkuvuoden ajankohtaiset asiat.
Aamukahvit ovat avoin ja vapaamuotoinen tilaisuus kaikille viitasaarelaisille yrittäjille, yrittäjyyttä suunnitteleville ja yrittäjähenkisille, tervetuloa mukaan!
Save the date! Aamukahvit järjestetään kerran kuukaudessa perjantaiaamuisin. Seuraavien aamukahvien ajankohdat 22.3., 26.4. sekä 31.5.

Suurhanketoimisto.fi-starttipäivä Viitasaarella
2024-02-23 09:00 - 15:00 | Digikeskus, Keskitie 4, Viitasaari, 44500, Suomi
Tervetuloa suurhanketoimisto.fi-starttipäivään pe 23.2.2024 klo 9-15 Digikeskukseen Viitasaarelle (Keskitie 4).
Rekisteröidään yhdessä yrityksesi suurhankeportaaliin, josta suurhanketoimijat löytävät jatkossa palvelusi.
Rekisteröinti vie noin 10-15 minuuttia, tule paikalle silloin kuin itsellesi parhaiten sopii. Tarjolla kahvit, teet sekä pieniä suolaisia ja makeita herkkuja.
Paikalla Seutujen välinen muutos- ja kasvuohjelman projektipäällikkö Ville Keränen sekä Witaksen yrityskehittäjät.
Tutustu Suurhanketoimistoon osoitteessa suurhanketoimisto.fi.
Tapahtuman järjestää Seutujen välinen muutos- ja kasvuohjelma, jonka rahoittajana toimii Keski-Pohjanmaan ja Keski-Suomen liitot Euroopan unionin Oikeudenmukaisen siirtymän rahastosta (JTF).
PS. Tervetuloa paikalle Digikeskukseen jo klo 7.30 alkaen kaikille yrittäjille avoimeen aamukahvitilaisuuteen, jossa aiheena mm. Viitasaaren kaupungin hankintakalenteri.

Suurhanketoimisto.fi-starttipäivä Karstulassa, osa 2
2024-03-06 08:00 - 15:00 | Aloha-tietotalo Karstula, Virastotie 4, Karstula
Tervetuloa suurhanketoimisto.fi-starttipäivään ke 6.3.2024 klo 8-15 Aloha-tietotalolle Karstulaan (Virastotie 4).
Rekisteröidään yrityksesi suurhankeportaaliin, josta suurhanketoimijat löytävät jatkossa palvelusi. Rekisteröinti vie noin 10-15 minuuttia ja autamme rekisteröinnissä.
Tietoiskut suurhanketoimisto.fi-portaalista klo 9 alkaen, puolen tunnin välein.
Paikalla Seutujen välinen muutos- ja kasvuohjelman projektipäällikkö Ville Keränen sekä Kehittämisyhtiö Karstulanseudun yrityskehittäjiä.
Kahvitarjoilu!

Tapahtuman järjestää Seutujen välinen muutos- ja kasvuohjelma, jonka rahoittajana toimii Keski-Pohjanmaan ja Keski-Suomen liitot Euroopan unionin Oikeudenmukaisen siirtymän rahastosta (JTF).

Sydänsuomen matkailutoimijoiden verkostoitumistilaisuus Pihtiputaalla
2024-03-06 15:00 | Kolima Distillery, Putaanportintie 13, Pihtipudas
Sydänsuomen matkailutoimijoiden ensimmäinen verkostoitumistilaisuus järjestetään keskiviikkona 6.3.202024 klo 15 alkaen Kolima Distilleryssä, Pihtiputaalla (Putaanportintie 13).
Alustava ohjelma (muutokset mahdollisia):

Tilaisuuden aikana tullaan tutuiksi toinen toisillemme
Kuullaan yrittäjän puheenvuoro onnistuneesta yritysyhteistyöstä Sydänsuomen alueelta
Pohditaan yhteisvoimin, miten Sydänsuomessa-alue saadaan paremmin esiin matkailijoille
Esittelyssä Johku-verkkokauppa ja DataHub-tietokanta

Tilaisuuden päätteeksi tutustutaan Kolima Distilleryn toimintaan ja tehdään tislaamokierros.
Ilmoittaudu mukaan
Tilaisuuden järjestävät Sydänsuomen luontomatkailun kasvuohjelma ja Kannonkosken matkailupalveluverkosto-hanke.

Ideointityöpaja yrityksille Kaustisella
2024-03-06 17:00 - 21:00 | Hotelli Kaustinen, Pajalantie 24, Kaustinen
Yhteistyökumppanimme ja Seutujen välinen muutos- ja kasvuohjelman päätoteuttaja Kaustisen seutukunta järjestää yrittäjille avoimen ideointityöpajan Kaustisella ke 6.3.2024. Myös Sydänsuomessa-alueen yritykset on tervetulleita mukaan!
Ideointityöpaja yrityksille 6.3.2024 klo 17.30-21, Hotelli Kaustinen (Pajalantie 24, 69600 Kaustinen)
Tule verkostoitumaan ja ideoimaan yhdessä uusia liiketoimintaideoita, ja luomaan kumppanuuksia yli kuntarajojen!
Aloitamme kahvilla ja pikkusuolasella klo 17.30, varsinainen työpajaosuus käynnistyy klo 18.
Tilaisuuden jälkeen sinulla on perustyökalut liiketoiminnan kehittämiseen, uusia verkostoja sekä pää täynnä uusia ideoita!
Illan aikana käymme läpi:

Asiakaslähtöinen tuotekehitys
Liiketoiminnan kehittämisen sudenkuopat
Koemyynnin ja minimituotteen merkitys
Arvolupauksen lunastaminen
Liiketoiminnan kehittämisen ABC
Orgaaninen kasvu vs. Ulkoinen rahoitus
Tavaramerkin ja brändin rakentaminen

Ilmoittauduthan mukaan sähköisen lomakkeen kautta, jotta osaamme varata sopivan määrän pikkusuolaista: https://forms.office.com/e/PyviyD7KgX.
Tapahtuman järjestää Seutujen välinen muutos- ja kasvuohjelma, jonka rahoittajana toimii Keski-Pohjanmaan liitto Euroopan unionin Oikeudenmukaisen siirtymän rahastosta (JTF).

Lisätietoja
Markus Mäntynen
Projektipäällikkö, Seutujen välinen muutos- ja kasvuohjelma
Kaustisen seutukunta
Suurhanketoimisto.fi
Kaustisenseutu.fi
+358 40 480 6162

Tee ja tienaa -tapahtuma nuorille
2024-03-11 16:00 - 19:00 | Digikeskus, Keskitie 4, Viitasaari, 44500, Suomi
Tee ja tienaa -tapahtuma ma 11.3.2024 klo 16–19 Digikeskuksessa (Keskitie 4).
Tapahtumassa suunnitellaan jokaiselle sopiva tapa tienata.
Tapahtuma on suunnattu 13–29-vuotiaille nuorille ja se on kaikille avoin ja maksuton.
Tapahtuman järjestää Digikeskus (Ketterien kokeilujen elinvoimahautomo) sekä Viitasaaren 4H.

Ketterien kokeilujen elinvoimahautomon rahoittajana toimii Keski-Suomen ELY-keskus Euroopan unionin maaseuturahastosta.

Viitasaari mukana Rakennusmessuilla Jyväskylässä
2024-03-15 - 2024-03-17 | Jyväskylän Paviljonki, Lutakonaukio 12, Jyväskylä, Suomi
Pulahda järven aaltoihin omasta rannasta ja samoile mahtavissa metsissä – rakenna pikkasen parempaa elämää Haukirinteessä! Esittelemme Keitele-järven äärellä, aivan Viitasaaren keskustan tuntumassa olevaa uutta asuinaluetta rakennusmessuilla 15.-17.3.2024 Jyväskylässä.

Tule tutustumaan – tontit tulevat myyntiin tänä keväänä

paviljonki.fi/messut/jyvaskylan-rakennusmessut/

Sydänsuomen luontomatkailun visio -työpaja Kinnulassa
2024-03-20 14:00 - 18:00 | Paikka Pappilassa, Keskustie 80, Kinnula
Tule mukaan vaikuttamaan ja luomaan Sydänsuomen luontomatkailun tulevaisuutta!
Järjestämme Sydänsuomen luontomatkailun visio -työpajan, joka on osa Sydänsuomen luontomatkailun MasterPlan -työtä. Työpajaan ovat tervetulleita kaikki Sydänsuomen alueen matkailuyrittäjät ja muut matkailun kanssa tekemisissä olevat tahot.
Työpajassa pureudumme Master Plan -työn alkukartoituksen ja kyselyiden tuloksiin, joiden pohjalta lähdemme yhdessä kirkastamaan Sydänsuomen luontomatkailun vetovoimatekijöitä, kehittämisen kärkiä sekä laatimaan Sydänsuomen luontomatkailun visiota.
Työpaja järjestetään Kinnulassa keskiviikkona 20.3.2024 klo 14-18, paikkana on Paikka Pappilassa (Keskustie 80).
Ilmoittaudu mukaan keskiviikkoon 13.3.2024 mennessä response.questback.com/sekeskehittmisyhtikarstulanseu/frli3kjkya.
Työpajakokonaisuus on jatkumo, joka sisältää kaksi työpajaa paikan päällä sekä yhden etänä. Voit osallistua tarvittaessa myös yksittäiseen työpajapäivään.
Muiden työpajojen aikataulut:
Visiosta konkretiaan -työpaja
Torstaina 11.4.2024 klo 14-18, Nuorisokeskus Piispala Kannonkoskella
Visiosta konkretiaan -jatkotyöpaja
Torstaina 25.4.2024 klo 14-17, toteutetaan etänä
Lisätietoja: projektipäällikkö Jenni Leppilahti, 050 381 5917, jenni.leppilahti@karstulanseutu.fi ja projektiasiantuntija Jasmine Välikangas, 044 459 6686, jasmine.valikangas@karstulanseutu.fi
Sydänsuomen luontomatkailun kasvuohjelma on Euroopan unionin osarahoittama Oikeudenmukaisen siirtymän rahastosta (JTF) Keski-Suomen liiton kautta.

Aamukahvit yrittäjille Digikeskuksessa
2024-03-22 07:30 - 09:00 | Digikeskus, Keskitie 4, Viitasaari, 44500, Suomi
Tervetuloa maaliskuun aamukahville perjantaina 22.3.2024 klo 7.30–9 Digikeskukseen (Keskitie 4).
Aamukahveilla mukana on Keski-Suomen Yrittäjien toimitusjohtaja Sanna-Mari Jyräkoski kertomassa yrittäjien elinvoimalupauksesta.
Aamukahvien ja keskustelun lomassa kuulemme myös Viitasaaren kaupungin, Kehittämisyhtiö Witaksen, Wiitaseudun Yrityspalvelun sekä Viitasaaren Yrittäjien ajankohtaiset asiat.
Aamukahvit ovat avoin ja vapaamuotoinen tilaisuus kaikille viitasaarelaisille yrittäjille, yrittäjyyttä suunnitteleville ja yrittäjähenkisille, tervetuloa mukaan!
Save the date! Aamukahvit järjestetään kerran kuukaudessa perjantaiaamuisin. Seuraavien aamukahvien ajankohdat 26.4. ja 31.5.

Hyödynnä tulevaisuuden teknologioita jo tänään -tapahtuma Digikeskuksessa
2024-03-22 09:00 - 15:00 | Digikeskus, Keskitie 4, Viitasaari, 44500, Suomi
Hei yrittäjä!
Tule tapaamaan Kexri 2.0 -hankeasiantuntijoita Viitasaaren Digikeskukselle (Keskitie 4) perjantaina 22.3.2024 klo 9-15 ja suunnittele, miten voit ottaa teknologiasta parhaat hyödyt.

Miten yrityksesi voisi hyötyä digitaalisesti laajennetusta todellisuudesta?
Voisiko yrityksesi tuotteita ja palveluita esitellä virtuaalimaailmassa tai vaikkapa 3d malleina osana nettisivuja?
Miltä kuulostaisi virtuaalinen esittelykierros tai 360 kartta tuotantotilasta, matkailualueesta tai majoituspalvelusta?

Ole aikaasi edellä ja hyödynnä tulevaisuuden teknologioita jo tänään!
Kexri 2.0 tarjoaa yrityksille maksutonta kartoitusta ja kokeiluja XR-teknologian mahdollisuuksista.
Tervetuloa mukaan!
Lisätietoja:
Niilo Oikari, hankeasiantuntija
XR-osaamisen monialainen hyödyntäminen keskisuomalaisessa työelämässä
Kehittämisyhtiö Karstulanseutu Oy
Sydänsuomessa
niilo.oikari@karstulanseutu.fi
puh. 040 482 0681

Sydänsuomen tarinaelementit osaksi oman yrityksen tarinaa -työpaja Viitasaarella
2024-04-03 12:30 | Ravintola Lyhty, Haapasaarentie 5, Viitasaari
SYDÄNSUOMEN TARINAELEMENTIT OSAKSI OMAN YRITYKSEN TARINAA
Ajankohta: 3. huhtikuuta 2024 klo 12.30 alkaen
Paikka: Ravintola Lyhdyssä, Viitasaarella (Haapasaarentie 5)
Tervetuloa mukaan tarinapajaan kehittämään Sydänsuomen yhteistä tarinaa sekä ammentamaan näistä elementeistä oman yrityksen tarinaan. Valmennuksessa on inspiroiva johdantoluento, jossa on esimerkkejä sekä alueen että yritysten tarinallistamisesta. Työpajassa tunnistetaan pienryhmissä Stooripuu-menetelmän avulla Sydänsuomen omat tarinaelementit. Iltapäivällä jokainen pääsee pohtimaan oman yrityksen ydintarinaa. Valmennus päättyy yhteiseen tarinapiiriin.
Pajassa tehdyn työskentelyn pohjalta tarinallistaja laatii Sydänsuomelle alueen tarinan ensimmäisen version.
Kouluttajana toimii Anne Kalliomäki, Tarinakone Oy:sta. Anne on tarinallistamisen eli tarinalähtöisen tuotteistamisen ja palvelumuotoilun paras asiantuntija Suomessa, takana satoja tarinallistamisen koulutuksia ja jo yli sata ydintarinaa erilaisille yrityksille. Hän on kirjoittanut palkitun kirjan ”Tarinallistaminen – palvelukokemuksen punainen lanka”. Anne on myös osa Visit Finland akatemian matkailuvalmentajien verkostoa.
Lataa ilmainen tarinallistamisen opas: tarinakone.fi/lataa-opas/
Koulutuksen ohjelma
Klo 12.30 Johdanto tarinallistamiseen, esimerkit tarinallistamisesta
Klo 13.00 Alueen tarinaelementtien tunnistaminen Stooripuu-menetelmän avulla
Klo 14.30 Kahvitauko (15 min), suolainen kasvispiiras ja porkkanakakku, kahvi ja tee
Klo 14.45 Alueen tarinaelementeistä yritysten tarinaan ja asiakkaan koettavaksi
Klo 15.30 Tarinapiiri: loppukeskustelu ja tarinoiden jakamista
Klo 16.00 Koulutus päättyy
Työpaja on Sydänsuomen luontomatkailun kasvuohjelman ensimmäinen koulutusosuus Sydänsuomen alueen toimijoille. Ilmoitamme lähiaikoina myös muista kevään aikana järjestettävistä koulutuksista ja työpajoista.
Ilmoittaudu mukaan perjantaihin 29.3.2024 mennessä response.questback.com/sekeskehittmisyhtikarstulanseu/0zzhsvmmbo
Lisätietoja: projektipäällikkö Jenni Leppilahti, 050 381 5917, jenni.leppilahti@karstulanseutu.fi ja projektiasiantuntija Jasmine Välikangas, 044 459 6686, jasmine.valikangas@karstulanseutu.fi

Suurhankkeiden mahdollisuudet paikallisille yrityksille -webinaari
2024-04-09 15:00 - 18:00 | Zoom
Suurhankkeiden mahdollisuudet paikallisille yrityksille -webinaari 9.4.2024 klo 15-18
Tervetuloa kuulemaan viimeisin tieto uusiutuvan energian osalta niin paikallisesti kuin laajemminkin! Osallistumalla kuulet tuoreimmat uutiset uusiutuvan energian (aurinko, tuuli, biokaasu, vety) tiimoilta, pääset verkostoitumaan muihin alasta kiinnostuneisiin yrityksiin, sekä kehittämään yhdessä kestävää liiketoimintaa!
Tilaisuuden ohjelma:

Uusiutuvan energian hankekehitys, tuotanto- ja varastointiteknologiat ja vetytalouden potentiaali, Katja Koponen, kehitysjohtaja, Ilmatar
Uusiutuvan energian tilannekatsaus, Tomas Luoma, yrityskehittäjä, Kaustisen seutukunta
Tuuli- ja aurinkovoiman työllistymis- ja koulutusmahdollisuudet, WindSoLab-hanke, Seppo Pietarila, projektipäällikkö POKE
Verkostoituminen ja työpajaosuus

Ilmoittaudu tapahtumaan osoitteessa https://forms.office.com/e/0rVSE3BZ2d.
Osallistumislinkki toimitetaan tapahtumaan ilmoittautuneille ennen tapahtuman alkua sähköpostitse.
Tilaisuus järjestetään Zoomissa.
Tilaisuuden järjestää Seutujen välinen muutos- ja kasvuohjelma sekä Centria Distance Lab. Seutujen välisen muutos- ja kasvuohjelman rahoittajana toimii Keski-Pohjanmaan ja Keski-Suomen liitot Euroopan unionin Oikeudenmukaisen siirtymän rahastosta (JTF).

Sydänsuomen luontomatkailun visiosta konkretiaan -työpaja
2024-04-11 14:00 - 18:00 | Piispala, Kurssitie 40, Kannonkoski
Tule mukaan vaikuttamaan ja luomaan Sydänsuomen luontomatkailun tulevaisuutta! Järjestämme Visiosta konkretiaan -työpajan, joka on osa Sydänsuomen luontomatkailun MasterPlan -työtä. Työpajaan ovat tervetulleita kaikki Sydänsuomen alueen matkailuyrittäjät ja muut matkailun kanssa tekemisissä olevat tahot. Työpajassa lähdemme kirkastamaan yhdessä Sydänsuomen luontomatkailun kärkiä ja arvolupausta.
Ajankohta: torstaina 11.4.2024 klo 14-18
Paikka: Kokoustila Lintuselässä, Piispalassa Kannonkoskella (Kurssitie 40)
Ilmoittaudu mukaan sunnuntaihin 7.4.2024 mennessä response.questback.com/sekeskehittmisyhtikarstulanseu/nundqozhqh.
Työpaja on jatkoa maaliskuussa järjestetylle visio -työpajalle. Toivomme Sinun osallistuvan, vaikka et olisi päässyt mukaan ensimmäiseen työpajaan.
Työpajakokonaisuus jatkuu etänä toteutettavana jatkotyöpajana torstaina 25.4.2024 klo 14-17.
Lisätietoja: projektipäällikkö Jenni Leppilahti, 050 381 5917, jenni.leppilahti@karstulanseutu.fi ja projektiasiantuntija Jasmine Välikangas, 044 459 6686, jasmine.valikangas@karstulanseutu.fi

Sydänsuomen rekrymessut – Työtä ja tunne(ttuu)tta Sydänsuomeen!
2024-04-17 10:00 - 17:00 | Piispala, Kurssitie 40, Kannonkoski
Miten saamme osaavia tekijöitä Sydänsuomeen? Mistä löytyisi työ- tai harjoittelupaikka? Tervetuloa etsimään vastauksia näihin kysymyksiin Kannonkosken, Karstulan, Kinnulan, Kivijärven, Kyyjärven, Pihtiputaan ja Viitasaaren yhteisille Sydänsuomen rekrymessuille 17.4.2024 Kannonkosken Piispalaan (Kurssitie 40).
Päivän aikana kuulemme tietoiskuja kouluttautumisesta, yritysten tarinoita ja ajankohtaista asiaa TE-palveluista sekä kuulemme luovan johtajan ja globaalin innovaattorin Henri Hyppösen puheenvuoron.

Klo 10–12 Sydänsuomessa-alueen työnantajat kokoontuvat Työnantajafoorumiin
Aamupäivän ohjelma klo 10–12 on suunnattu Sydänsuomessa-alueen työnantajille. Työnantajafoorumi kutsuu Kannonkosken, Karstulan, Kinnulan, Kivijärven, Kyyjärven, Pihtiputaan ja Viitasaaren työnantajat pohtimaan yhdessä, miten rekrytoinnin haasteita olisi mahdollista taklata alueella yhteisvoimin. Foorumin avaa inspiroiva puheenvuoro myöhemmin julkistettavalta asiantuntijalta. Lisäksi uusi Ammattilaisia Sydänsuomeen -hanke esittäytyy. Hankkeen tavoitteena on edistää osaavan työvoiman saamista mm. tekemällä näkyväksi Sydänsuomen palveluja ja vahvuuksia sellaisella tavalla, jota alueen työnantajien ja rekrytointiyritysten on helppoa hyödyntää.
Klo 13–17 työnhakijat ja työnantajat kohtaavat rekrymessuilla
Iltapäivällä klo 13–17 työnantajat pääsevät kertomaan itsestään työnhakijoille ja vastaavasti työnhakijat pääsevät esittäytymään työnantajille. Kaikki Sydänsuomessa sijaitsevat yritykset, yhdistykset, kunnat ja muut toimijat saavat halutessaan maksutta oman esittelytilan tapahtumasta. Päivän aikana messuihin tutustuu myös 60 kansainvälistä korkeakouluopiskelijaa JAMKista ja Jyväskylän yliopistosta. Myös Sydänsuomessa-alueen opiskelijat kutsutaan mukaan tilaisuuteen.
Varaa esittelytila rekrymessuilta forms.office.com/e/wR7n0Umj8R.
Työnantajafoorumin ja rekrymessut järjestävät yhteistyössä Ammattilaisia Sydänsuomeen -hanke ja Keski-Suomen TE-palvelut. Ammattilaisia Sydänsuomeen -hanke on Euroopan unionin osarahoittama Euroopan maaseuturahastosta Keski-Suomen ELY-keskuksen kautta.

Aamukahvit yrittäjille Digikeskuksessa
2024-04-26 07:30 - 09:00 | Digikeskus, Keskitie 4, Viitasaari, 44500, Suomi
Tervetuloa huhtikuun aamukahville perjantaina 26.4.2024 klo 7.30–9 Digikeskukseen (Keskitie 4).
Aamukahvit ovat avoin ja vapaamuotoinen tilaisuus kaikille viitasaarelaisille yrittäjille, yrittäjyyttä suunnitteleville ja yrittäjähenkisille, tervetuloa mukaan!
Save the date! Aamukahvit järjestetään kerran kuukaudessa perjantaiaamuisin. Seuraavien aamukahvien ajankohta on 31.5.2024.

Toisinnäkemisen festivaalin pop up -verkkotapahtuma: Hyvän elämän ideointia metaversumissa ja Viitasaarella
2024-04-29 16:30 - 19:00 | Digikeskus, Keskitie 4, Viitasaari, 44500, Suomi
Maanantaina 29.4.2024 klo 16.30 alkaen Toisinnäkemisen festivaalin pop up -verkkotapahtuma kokoaa yhteen nuoret ja vanhemmat tutustumaan Metaversumin mahdollisuuksiin ja luomaan hyvän elämän ideoita Roblox-alustalla.
Tapahtuma on kaikille avoin, siihen voi osallistua verkossa tai Viitasaaren Digikeskuksen tiloissa. Tapahtuman avaa verkossa professori Arto O. Salonen Itä-Suomen yliopistosta. Hän haluaa tuoda inspiraatioksi uudenlaisia hyvän elämän aineksia, ajattelua, iloa ja tuottaa elämän kukoistamista.
Linkki tapahtuman osallistumiseen: https://meet.google.com/qye-uijd-sim.

Sydänsuomen elinvoimakahvit ja Aluefoorumi Kyyjärvellä
2024-05-16 12:00 - 16:00 | Eräkartano, Nurmijoentie 296, Kyyjärvi, 43700
Lämpimästi tervetuloa Kannonkosken, Karstulan, Kinnulan, Kivijärven, Kyyjärven, Pihtiputaan ja Viitasaaren yhteisille Sydänsuomen elinvoimakahveille! Tällä kertaa yhdistimme alueen kuntapäättäjiä ja kuntajohtoa kokoavan Aluefoorumin elinvoimakahveihin ja samalla avasimme Aluefoorumin kaikille kiinnostuneille.
Aika: to 16.5.2024 klo 12–16 (klo 11 alkaen on tarjolla keittolounas ilmoittautuneille. Lounas on maksuton tilaisuuteen osallistuville.)
Paikka: Eräkartano, Nurmijoentie 296, 43700 Kyyjärvi
Tarjolla on tuoreita tutkimustuloksia suurhankkeiden aluevaikutuksista, joita projektipäällikkö Seppo Penttilä Kokkolan yliopistokeskuksesta esittelee. Aluekoordinaattori Minna Jaakkola kokoaa yhteen Sydänsuomen aluekehitystyön tulokset vuodelta 2023. Kuulemme myös uusimmat kuulumiset Sydänsuomen yhteisistä kehittämishankkeista yritysten näkökulmasta. Mukana ovat esimerkiksi Seutujen välinen muutos- ja kasvuohjelma sekä Luontomatkailun kasvuohjelma.
Tilaisuus on tarkoitettu kuntapäättäjille, yrittäjille, yritys- ja aluekehittäjille, Sydänsuomessa-alueen Kuntatiimin ja Kehittäjätiimin jäsenille sekä kaikille aiheesta kiinnostuneille.
Ilmoittaudu mukaan 9.5.2024 mennessä

Ohjelma
klo 11.00 Keittolounas tarjolla ilmoittautuneille
klo 12.00 Tervetuloa ja kuulumiset kunnallisjohdon seminaarista
klo 12.15 Mitä kuuluu Sydänsuomessa aluekehitykselle?
klo 13.15 Sydänsuomessa-alueen hankkeet tutuiksi – mukana mm. Luontomatkailun kasvuohjelma
klo 14.00 Kahvit ja tauko
klo 14.30 Seutujen välisen muutos- ja kasvuohjelman kuulumiset
klo 14.45 Elinvoimakahvien pääpuheenvuoro: Suurhankkeiden aluetalousvaikutukset – projektipäällikkö Seppo Penttilä, Kokkolan yliopistokeskus Chydenius
klo 15.30 Keskustelua
klo 16.00 Tilaisuus päättyy

Tilaisuuden järjestävät Sydänsuomen aluekehitystyölle pikastartti -hanke ja Seutujen välinen muutos- ja kasvuohjelma. Sydänsuomen aluekehitystyölle pikastartti -hankkeen rahoittajana toimii Keski-Suomen liitto Keski-Suomen Kehittämisrahastosta. Seutujen välisen muutos- ja kasvuohjelman rahoittajana toimii Keski-Pohjanmaan ja Keski-Suomen liitot Euroopan unionin Oikeudenmukaisen siirtymän rahastosta (JTF) sekä Sydänsuomessa-alueen kunnat.

Verkkosivuilta yrityksille ja yhdistyksille Digikeskuksessa
2024-05-16 16:30 - 19:00 | Digikeskus, Keskitie 4, Viitasaari, 44500, Suomi
Tuntuuko verkkosivukuviot hankalilta tai ovatko sivut päivityksen tarpeessa, muttet tiedä, että miten niitä päivittäisi?
Tervetuloa Digikeskukselle torstaina 16.5.2024 klo 16.30–19 kuulemaan ja oppimaan aiheesta lisää ja kohtaamaan tekijöitä, jotka voivat auttaa sinua verkkosivujen kuntoon laittamisessa. Aiheen äärelle meidät saattelee Aargh! Digitalin Johanna Berlin ja alustuksen jälkeen ryhdytään tositoimiin – otetaan verkkosivuhaasteesta tiukka ote ja lähdetään luomaan osaajien avulla uusia sivuja käänneltäväksi!
Ilmoittaudu mukaan verkkosivuiltaan
Lisätiedot:
Mirva Jäntti, 040 707 9618, mirva.jantti@witas.fi
Digikeskus, Keskitie 4, Viitasaari

Tapahtuman järjestää Ketterien kokeilujen elinvoimahautomo, jonka toteuttajana toimii Kehittämisyhtiö Witas Oy ja kumppaneina Viitasaaren kaupunki, POKE ja Keski-Suomen hyvinvointialue. Rahoittajana toimii Keski-Suomen ELY-keskus maaseuturahastosta.

Wiilo Hackathon Campin palkitsemistilaisuus Digikeskuksessa
2024-05-24 14:30 - 16:00 | Digikeskus, Keskitie 4, Viitasaari, 44500, Suomi
Wiilo ja Digikeskus ovat valokeilassa!
Edustatko yritystä Viitasaarella? Oletko kiinnostunut siitä, miten nuoret ajattelevat yrityksissä? Tule mukaan perjantai-iltapäivänä 24.5.2024 Viitasaaren Digikeskukseen (Keskitie 4), jossa palkitsemme Wiilo Hackathon Campissa JAMKin ja JYU:n opiskelijoiden parhaita ratkaisuja.
Kahvitarjoilu alkaa klo 14.30!
Kahden päivän ajan opiskelijat pohtivat, miten Wiilo-logistiikkakeskus voi muuttaa sähköisen kaupankäynnin maisemaa Suomessa. Heiltä on pyydetty ehdotuksia siitä, miten Wiilo voi haastaa tulevaisuuden logistiikka-alustana. Lisäksi opiskelijat idoivat energiatehokkuuden kehittämistä paikallisissa yrityksissä.
Olemme innoissamme kutsuessamme sinut mukaan palkitsemaan nämä lahjakkaat opiskelijat perjantaina. Tämä on myös loistava tilaisuus tutustua heihin ja löytää potentiaalisia työntekijöitä yrityksellesi. Opiskelijoille tämä on oiva mahdollisuus tutustua Viitasaaren yrityksiin.
Nähdään Digikeskuksessa!
———————————————————–
Wiilo and Digikeskus are on the spotlight!
Are you a local company in Viitasaari? Are you curious about how young minds think in businesses?
Come and join us in Digikeskus this coming 24th of May 2024 at Digikeskus, Viitasaari as we award the best solutions provided by JAMK and JYU students in the Wiilo Hackathon Camp.
For two days, their minds will be put into a test to see how Wiilo Company can change the e-commerce landscape in Finland. They will be asked to do proposals on how they can challenge the future of Wiilo as a logistics platform. Furthermore, questions on how energy efficiency be practiced in local companies.
We are excited to invite you join us as we award these talented students on Friday. Also, it would be a great opportunity to get to know them and find potential talents to work for your companies. It will also be a chance for them to get introduced to local companies in Viitasaari.
Coffee will be served at 14:30! See you there!

Kädet saveen, eikun SOMEEN! -työpaja Digikeskuksessa
2024-05-29 17:00 - 19:00 | Digikeskus, Keskitie 4, Viitasaari, 44500, Suomi
Kädet saveen, eikun SOMEEN!-työpaja yritysten ja yhdistysten edustajille 29.5.2024 klo 17-19 Viitasaaren Digikeskuksella (Keskitie 4). Työpajassa tehdään somea Paula Tyyskän opastuksella ja opitaan tekemisen kautta. Jos tekeminen on sinun tapasi oppia, tule mukaan!
Ilmoittaudu mukaan sometyöpajaan!

Lisätiedot:
Mirva Jäntti, 040 707 9618, mirva.jantti@witas.fi
Digikeskus, Keskitie 4, Viitasaari
Tapahtuman järjestää Ketterien kokeilujen elinvoimahautomo, jonka toteuttajana toimii Kehittämisyhtiö Witas Oy ja kumppaneina Viitasaaren kaupunki, POKE ja Keski-Suomen hyvinvointialue. Rahoittajana toimii Keski-Suomen ELY-keskus maaseuturahastosta.

Aamukahvit yrittäjille Digikeskuksessa
2024-05-31 07:30 - 09:00 | Digikeskus, Keskitie 4, Viitasaari, 44500, Suomi
Tervetuloa toukokuun aamukahville perjantaina 31.5.2024 klo 7.30–9 Digikeskukseen (Keskitie 4).
Aamukahvit ovat avoin ja vapaamuotoinen tilaisuus kaikille viitasaarelaisille yrittäjille sekä yrittäjyyttä suunnitteleville ja yrittäjähenkisille, tervetuloa mukaan!
Save the date! Aamukahvit jatkuvat jälleen elokuusta lähtien tuttuun tapaan kuukauden viimeisenä perjantaina. Seuraavien aamukahvien ajankohta on 30.8.2024.

YrityskaupaKS-aloitusseminaari Peurungassa
2024-06-06 08:30 - 17:00 | Peurunka, Peurungantie 85, Laukaa, 41340
YrityskaupaKS-aloitusseminaari – Omistajanvaihdoksen superpäivä 6.6.2024
Tervetuloa YrityskaupaKS-aloitusseminaariin torstaina 6.6.2024 Kylpylähotelli Peurunkaan (Peurungantie 85, Laukaa).
Päivä starttaa aloitusseminaarilla, jossa on ajankohtaista asiaa omistajanvaihdoksista, yritystarinoita, paneelikeskustelu ja tilaisuuden päättää keynote-puheenvuorollaan Atlantin yli soutaja Jari Saario. Aloitusseminaarin jälkeen ohjelma jatkuu yrittäjien ja omistajanvaihdosasiantuntijoiden omilla iltapäivän tapahtumilla.
Päivän aikana järjestetään kolme erillistä tapahtumaa:

YrityskaupaKS-aloitusseminaari klo 8.30–12
Keski-Suomen Yritysmarkkinat klo 13–16
Omistajanvaihdosasiantuntijafoorumi klo 13–15

Aloitusseminaari klo 8.30–12

klo 8.30 Kahvitarjoilu
klo 9.00 Tervetuloa

Tapahtuman avaus, Sanna-Mari Jyräkoski, Keski-Suomen Yrittäjät

klo 9.05 YrityskaupaKS – myyntikuntoa ja ostopolkuja Keski-Suomeen

YrityskaupaKS-hankkeen esittely
Yrityshaastatteluja

klo 9.45 Paneelikeskustelu

Omistajanvaihdosasiantuntijoiden paneelikeskustelu

klo 10.30-11.00 Tauko

Kahvia ja verkostoitumista

klo 11-12 Jari Saarion keynote-puheenvuoro

Jari Saarion puheenvuoron johdattelee kuulijat omakohtaisten tarinoiden kautta tavoitteiden saavuttamisen, motivaation ja itsensä johtamisen teemoihin.

Ilmoittaudu mukaan YrityskaupaKS-aloitusseminaariin.

Lounas klo 12–13

omakustanteinen lounas 14,50 €

Keski-Suomen Yritysmarkkinat klo 13–16

Yritysmyyjien ja ostajien kohtaamispaikka joko paikan päällä Peurungassa tai etänä!
Voit sopia tapaamisia eli treffejä toisten osallistujien kanssa. Treffit ovat kestoltaan 15 minuutin mittaisia ja voit sopia jopa 10 tapaamista toisten osallistujien tai asiantuntijoiden kanssa.
Lue lisätietoja ja rekisteröidy mukaan Keski-Suomen Yritysmarkkinoille BusinessMakerin sivuilla.

Keski-Suomen omistajanvaihdosasiantuntijaverkoston tapaaminen klo 13–15

Keski-Suomen omistajanvaihdosasiantuntijat kokoontuvat omistajanvaihdosfoorumiin. Tervetulleita ovat kaikki maakunnassa toimivat asiantuntijat, jotka työskentelevät omistajanvaihdosten parissa, ja haluavat olla mukana kehittämässä alueen omistajanvaihdosekosysteemiä.

Iltapäiväkahvit ja vapaata verkostoitumista klo 15

Ilmoittaudu mukaan! Kaikki päivän kolme tapahtumaa ovat maksuttomia. Paikat täyttyvät nopeasti, joten ole nopea!
Ilmoittaudu mukaan YrityskaupaKS-aloitusseminaarin tapahtumiin!

Keynote-puhujana Jari Saario
Jari Saario on suomalainen entinen palomies, joka souti ensimmäisenä ihmisenä Atlantin valtameren yli kahteen kertaan. Hänen puheenvuoronsa johdattavat kuulijat omakohtaisten tarinoiden kautta tavoitteiden saavuttamisen, motivaation ja itsensä johtamisen teemoihin. Motivoivat puheenvuorot tuovat esiin todellisen suomalaisen sisun ja rohkaisevat kuulijaa kulkemaan määrätietoisesti kohti omia tavoitteita.

YrityskaupaKS – myyntikuntoa ja ostopolkuja Keski-Suomeen -ryhmähankkeen toteuttavat yhdessä Keski-Suomen Yrittäjät ry ja Kehittämisyhtiö Witas Oy. Toiminta on Euroopan unionin osarahoittama Euroopan sosiaalirahastosta. Rahoittajana toimii Keski-Suomen ELY-keskus ja kumppaneina toimivat Joutsa, Jyväskylä, Jämsä, Keulink Oy, Laukaan Kehitysyhtiö Oy, Äänekoski sekä Sydänsuomessa-alueelta Kehittämisyhtiö Karstulanseutu Oy, Kannonkoski, Karstula, Kinnula, Kivijärvi, Kyyjärvi, Pihtipudas ja Viitasaari.

Keski-Suomen Yritysmarkkinat 2024
2024-06-06 13:00 - 16:00 | Peurunka, Peurungantie 85, Laukaa, 41340
Keski-Suomen Yritysmarkkinat 2024 -tapahtumassa yritysten ostajat ja myyjät kohtaavat torstaina 6.6.2024 klo 13-16 Kylpylähotelli Peurungassa, Laukaassa. Yritysmarkkinoille voit osallistua myös etänä.
Yritysmarkkinat on maksuton tapahtuma, jossa on mahdollisuus tutustua yritysten myyjiin, ostajiin tai Keski-Suomen alueen omistajanvaihdosasiantuntijoihin nimellä tai anonyymisti.
Tapahtumapaikka Kylpylähotelli Peurunka, Peurungantie 85, 41340 Laukaa.
Yrityksen myyjä tai yritysostoa suunnitteleva – älä ohita tätä tilaisuutta!
Ohjelmassa on yritysostajien ja -myyjien tapaamisia paikan päällä ja etänä. Sovi tapaamisia eli treffejä muiden tapahtumaan osallistujien kanssa. Treffit ovat kestoltaan 15 minuutin mittaisia ja voit sopia jopa 10 tapaamista muiden osallistujien tai asiantuntijoiden kanssa!
Tapahtuman aikana on myös mahdollisuus tutustua Keski-Suomen maakunnan omistajanvaihdosasiantuntijoihin paikan päällä. Paikalla mm. rahoittajien, yritysvälittäjien, oppilaitosten sekä yritysjärjestöjen edustajia.
Rekisteröidy mukaan Keski-Suomen Yritysmarkkinoille
Ennen Keski-Suomen Yritysmarkkinoita järjestetään YrityskaupaKS-aloitusseminaari Kylpylähotelli Peurungassa klo 8.30–12.
YrityskaupaKS – myyntikuntoa ja ostopolkuja Keski-Suomeen -ryhmähankkeen toteuttavat yhdessä Keski-Suomen Yrittäjät ry ja Kehittämisyhtiö Witas Oy. Toiminta on Euroopan unionin osarahoittama Euroopan sosiaalirahastosta. Rahoittajana toimii Keski-Suomen ELY-keskus ja kumppaneina toimivat Joutsa, Jyväskylä, Jämsä, Keulink Oy, Laukaan Kehitysyhtiö Oy, Äänekoski sekä Sydänsuomessa-alueelta Kehittämisyhtiö Karstulanseutu Oy, Kannonkoski, Karstula, Kinnula, Kivijärvi, Kyyjärvi, Pihtipudas ja Viitasaari.

Ammattilaisia Sydänsuomeen Työnantajafoorumi Digikeskuksessa
2024-06-10 14:00 - 16:00 | Digikeskus, Keskitie 4, Viitasaari, 44500, Suomi
Tervetuloa Ammattilaisia Sydänsuomeen työnantajafoorumille maanantaina 10.6.2024 klo 14–16, paikkana toimii Digikeskus (Keskitie 4). Työnantajafoorumi on työnantajia palveleva tukiverkosto rekrytoinnin kehittämiseksi. Edistämme yhdessä alueellista rekrytointia työntekijöiden veto- ja pitovoiman lisäämiseksi. Mukaan tulevilla työnantajilla ei tarvitse olla juuri tällä hetkellä tarvetta uudelle työntekijälle, kiinnostus oman rekrytointiprosessin kehittämisestä riittää.
Tämän kertaisessa tapaamisessa käymme läpi rekrytointiprosessia kokonaisuudessaan. Foorumi alkaa kahveilla ja lyhyellä alustuksella aiheesta, jonka jälkeen siirrymme työpajaan ja täydennämme runkoa omien käytännön kokemuksien ja ajatusten pohjalta. Tarjolla on siis keskustelua aiheen ympärillä muiden alueen työnantajien kanssa. Pääsemme myös tutustumaan Digikeskuksen mahdollisuuksiin työnantajabrändin ja rekrytointiviestinnän näkökulmasta. Halukkaiden on mahdollista testata lyhyesti esimerkiksi podcastin tekoa, vaikka omaa yritystä esitellen.
Tule keskustelemaan kanssamme rekrytoinnista ja ilmoittaudu mukaan: https://forms.office.com/e/2yUGBt5dL7. Jätäthän ilmoittautumisen ma 3.6. klo 16 mennessä, jotta osaamme keittää oikean määrän kahvia. Tilaisuuteen voi osallistua Sydänsuomessa-alueen julkiset ja yksityiset työnantajat.
Tapahtuman järjestää Ammattilaisia Sydänsuomeen -hanke, joka on Euroopan unionin osarahoittama maaseuturahastosta Keski-Suomen ELY-keskuksen kautta.

Työpaja musiikin tekemiseen Digikeskuksessa, osa 1
2024-06-18 11:00 - 16:00 | Digikeskus, Keskitie 4, Viitasaari, 44500, Suomi
Työpaja musiikin tekemiseen ti 18.6.2024 ja 25.6.2024 klo 11-16 Viitasaaren Digikeskuksella (Keskitie 4). Tervetuloa mukaan!

Lisätiedot:
Mirva Jäntti, 040 707 9618, mirva.jantti@witas.fi
Digikeskus, Keskitie 4, Viitasaari
Tapahtuman järjestää Ketterien kokeilujen elinvoimahautomo, jonka toteuttajana toimii Kehittämisyhtiö Witas Oy ja kumppaneina Viitasaaren kaupunki, POKE ja Keski-Suomen hyvinvointialue. Rahoittajana toimii Keski-Suomen ELY-keskus maaseuturahastosta.

Työpaja musiikin tekemiseen Digikeskuksessa, osa 2
2024-06-25 11:00 - 16:00 | Digikeskus, Keskitie 4, Viitasaari, 44500, Suomi
Työpaja musiikin tekemiseen ti 18.6.2024 ja ti 25.6.2024 klo 11-16 Viitasaaren Digikeskuksella (Keskitie 4). Tervetuloa mukaan!
Lisätiedot:
Mirva Jäntti, 040 707 9618, mirva.jantti@witas.fi
Digikeskus, Keskitie 4, Viitasaari
Tapahtuman järjestää Ketterien kokeilujen elinvoimahautomo, jonka toteuttajana toimii Kehittämisyhtiö Witas Oy ja kumppaneina Viitasaaren kaupunki, POKE ja Keski-Suomen hyvinvointialue. Rahoittajana toimii Keski-Suomen ELY-keskus maaseuturahastosta.

Wilma-markkinat Viitasaaren torilla
2024-06-29 09:00 - 16:00 | Viitasaaren tori, Viitasaari
Viitasaaren Wilma-markkinat järjestetään 29.6.2024 klo 9–16 Viitasaaren keskustan torialueella.
Witas on mukana tapahtumassa yhteisosastolla Viitasaaren kaupungin, Sammakkokankaan sekä Wiitaseudun Yrityspalvelun (WYP) kanssa.
www.wilmanet.net
Järjestäjänä toimii Lions Club Viitasaari Porthan

Yritysten logistiikan optimoinnin yritysryhmähankkeen infotilaisuus
2024-08-21 14:00 - 16:00 | Microsoft Teams
Mitkä ovat yrityksen logistiikassa ja toimitusketjussa tehokkaimmat ja edullisimmat toimintatavat? Kuinka Viitasaarella toimiva yritys voisi varastoida tehokkaammin ja edullisemmin? Tuhlaako yritys johonkin rahaa logistiikassa ja jos, niin mihin?
Tervetuloa logistiikan optimoinnin yritysryhmähankkeen infotilaisuuteen ke 21.8.2024 klo 14–16. Infotilaisuudessa Logate Oy:n edustajat kertovat suunnitellusta yritysryhmähankkeesta. Tilaisuus järjestetään etänä ja tervetulleita ovat kaikki aiheesta kiinnostuneet.
Ilmoittaudu infotilaisuuteen ti 20.8.2024 klo 14 mennessä.

Yrittäjien törkeän paikan verkostoitumisleiri Luotosen kämpällä
2024-08-23 - 2024-08-24 | Luotosen kämppä, Luotosentie 607, Viitasaari, 44500
Täällä puhutaan tärkeitä ja valmistaudutaan verkostoitumaan muiden yrittäjien, yrittäjäksi haluavien ja innostavien ihmisten kanssa!
Pistä päivämäärä ylös ja ilmoittaudu 16.8. mennessä mukaan hubteekki@pihtipudas.fi, ilmoitathan samalla ruoka-aineallergiat.
Älä jää nyt nukkumaan onnesi ohi vaan tartu tilaisuuteen innostua! Nyt jos koskaan kannattaa olla mukana, sillä tähän mahtuu mukaan vain 30 henkilöä. Luotosella voit olla yötä, ilmoita ilmoittautumisen yhteydessä yövytkö. Voit osallistua myös vain toisena päivänä oman tilanteesi mukaan ja tulla paikalle, kun sinulle parhaiten sopii. Ota mukaan oma pyyhe ja mahdolliset saunajuomat.
Milloin: pe 23.8.- la 24.8.2024
Missä: Luotosen kämppä, Luotosentie 607, 44500 Viitasaari
Kenelle: yrittäjille, yrittäjäksi aikoville, yritysten kanssa toimiville ja kaikille, jotka jotain yrittävät
Tapahtumasivu Hubteekin Facebookissa.
OHJELMA:
perjantai 23.8.2024
klo 14.00 Saapuminen Luotoselle ja majoittuminen
klo 14.30 Päiväkahvit
klo 15.00 Maija Suutarinen myllyttää omalla yritystarinallaan
klo 17.30 Päivällinen
klo 18.30 Löytöläntyttären yritystarina ja rentoutus
klo 20.00 Saunat lämpiävät ja rentoa yhdessäoloa, makkaranpaistoa ja törkeitä puheita nuotiolla
lauantai 24.8.2024
klo 7.00 Puusauna lämpiää ja aamu uinnit halukkaille
klo 8.00 Aamupala
klo 10.00 Mikko Kalliola ”Millainen brändi pohjoisessa Keski-Suomessa oleva yrittäjä on?”
klo 12.15 Lounas, lähtökahvit ja palautteet

Leirin järjestää Hubteekki 2.0 – Uutta virtaa verkostoihin -hanke, jota hallinnoi Pihtiputaan kunta ja rahoittaa Keski-Suomen liitto Alueiden kestävän kasvun ja elinvoiman tukemisen määrärahasta (AKKE).

Ammattilaisia Sydänsuomeen Työnantajafoorumi Kivijärvellä
2024-08-26 13:30 - 16:00 | Kivijärven kunnantalo, Virastotie 5, Kivijärvi
Ammattilaisia Sydänsuomeen Työnantajafoorumi tekee syksyllä kuntakiertueen.
Työnantajafoorumille ovat tervetulleita kaikki yksityiset ja julkiset työnantajat. Foorumilla työnantajat pääsevät kohtaamaan ja keskustelemaan rekrytointiin liittyvien aihepiirien parissa. Kiertueen teeman mukaisesti pohdimme, millaisia rekrytointia tukevia toimenpiteitä alueella voitaisiin tehdä yhdessä.
Tervetuloa keskustelemaan ja ideoimaan kanssamme! Tilaisuudessa on kahvitarjoilu.
Ilmoittaudu mukaan sähköpostitse osoitteeseen elina.pikkarainen[at]witas.fi.
Voit vapaasti osallistua sen kunnan tapahtumaan/tapahtumiin, jotka parhaiten sopivat aikatauluihisi. Muista ilmoittautuessasi kertoa, minkä kunnan tapahtumaan osallistut.
Kiertueen paikkakunnat ja ajankohdat:

Kivijärvi 26.8.2024 klo 13.30–16
Kinnula 27.8.2024 klo 9.30–12
Karstula 28.8.2024 klo 13.30–16
Kannonkoski 3.9.2024 (ALUSTAVA)
Viitasaari 5.9.2024 klo 9.30–12
Kyyjärvi 11.9.2024 klo 9.30–11.30
Pihtipudas 12.9.2024 klo 9.30–12

Lisätietoja:
projektipäällikkö Niina Piesala, puh. 040 153 3870, niina.piesala[at]witas.fi
asiantuntija Elina Pikkarainen, puh. 040 557 2254, elina.pikkarainen[at]witas.fi

Tilaisuuden järjestää Ammattilaisia Sydänsuomeen -hanke. Hankkeen rahoittajana toimii Keski-Suomen ELY-keskus Euroopan maaseuturahastosta, sekä Sydänsuomessa-alueen kunnat.
